title: Kaheteistkümnes komisjoni direktiiv, 20. veebruar 1990, millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, IV, V ja VI lisa

text:
Tähtis õiguslik teade

|

31990L0121

Euroopa Liidu Teataja L 071 , 17/03/1990 Lk 0040 - 0042 Soomekeelne eriväljaanne: Peatükk 13 Köide 19 Lk 0149  Rootsikeelne eriväljaanne: Peatükk 13 Köide 19 Lk 0149

		Kaheteistkümnes komisjoni direktiiv,20. veebruar 1990,millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, IV, V ja VI lisa(90/121/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud direktiiviga 89/679/EMÜ, [2] eriti selle artikli 8 lõiget 2,ning arvestades, et:kättesaadava teabe alusel võib teatavate ajutiselt lubatud värvainete, ainete või säilitusainete kasutamist lõplikult lubada, kuid mõnede muude kasutamine tuleb lõplikult keelata või lubada neid veel kindlaksmääratud ajavahemikul kasutada;rahva tervise kaitseks tuleb keelata teatavate värvainete, 11a-hüdroksüpreen-4-een-3,20-diooni ja selle estrite, hormoonide, tsirkooniumi, välja arvatud teatavad kompleksid, türotritsiini, steroidse struktuuriga antiandrogeenide, atsetonitriili ja tetrahüdrosoliini kasutamine;kõige uuemate teadus- ja tehnikauuringute alusel võib teatavate piirangute ja tingimuste kohaselt kosmeetikatoodetes pliiatsetaati juuksevärvina kasutamist lubada, kui rahva tervise kaitse eesmärgil on märgistusele kantud teatavad hoiatused;värvaine CI 17200 lakkide kasutamist tuleks lubada;uusimate teadus- ja tehnikauuringute alusel tuleks teatavate piirangute ja tingimuste kohaselt lubada kosmeetikatoodetes kasutada 3-detsüüloksü-2-hüdroksü-1-aminopropaan-hüdrokloriidi säilitusainena ja Solvent yellow 98 küünehooldustoodetes värvainena;käesolevas direktiivis ettenähtud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 76/768/EMÜ muudetakse järgmiselt.1. II lisas:- nr 39 all jäetakse välja "välja arvatud V lisas nimetatud",- nr 194 all jäetakse välja "välja arvatud V lisas nimetatud progestogeenid",- nr 289 all asendatakse sõnad "välja arvatud V lisas nimetatud" sõnadega "ühendid, välja arvatud III lisas nr 55 all nimetatud selles esitatud tingimuste kohaselt",- nr 376 ja 377 juurde lisatakse "ja nende soolad",- lisatakse järgmised ained:"385. 11α-hudroksüpregn-4-een-3,20-dioon ja selle estrid386. Värvaine CI 42640387. Värvaine CI 13065388. Värvaine CI 42535389. Värvaine CI 61554390. Steroidse struktuuriga antiandrogeenid391. Tsirkoonium ja selle ühendid, välja arvatud III lisa 1. osa viitenumbri 50 kompleksid, ja IV lisa 1. osa joonealuses märkuses 3 loetletud värvainete tsirkooniumlakid, -soolad ja -pigmendid392. Türotritsiin393. Atsetonitriil394. Tetrahüdrosoliin ja selle soolad."2. III lisa 1. osa prantsuskeelses tekstis viitenumbri 1 (boorhape) all:a) veerus e asendatakse sõnad "ne pas employer dans des produits de soins pour enfants en dessous de 3 ans" sõnadega "ne pas employer dans des produits d'hygiène pour enfants en dessous de 3 ans" (ingliskeelset teksti ei muudeta);b) veerus f asendatakse sõnad "ne pas employer pour les soins d'enfants en dessous de 3 ans" sõnadega "ne pas employer pour l'hygiène des enfants en dessous de 3 ans" (ingliskeelset teksti ei muudeta).3. III lisa 1. osale lisatakse viitenumber 55 järgmiselt:"a | b | c | d | e | f |55 | Pliiatsetaat | Ainult juuste värvimiseks | 0,6 %, arvutatud pliina | | Hoida lastele kättesaamatus kohas. Vältida silma sattumist. Pärast kasutamist käsi pesta. Sisaldab pliiatsetaati. Mitte kasutada ripsmete, kulmude või vuntside värvimiseks. Kui tekib ärritus, lõpetada kasutamine." |4. III lisa 2. osa veerus"Lubatud kuni"asendatakse kuupäev" 31.12.1989"kuupäevaga" 31.12.1990"järgmiste viitenumbrite puhul:2. 1,1,1-trikloroetaan (metüülkloroform) ja4. 2,2-ditiobis (püridiin 1-oksiid), lisatoode koos magneesiumsulfaattrihüdraadiga.5. IV lisa 1. osas:a) värvainete indeksi number 42640 jäetakse välja;b) veerus 4 jäetakse märk "X" värvainete indeksi numbrite 42045 ja 44045 all välja ja lisatakse veergu 3;c) "Muud piirangud ja nõuded" jäetakse värvainete indeksi numbrite 42045 ja 44045 all välja;d) joonealuse märkuse viide "(3)" lisatakse värvainete indeksi numbri 17200 kirjesse.6. IV lisa 2. osas:a) lisatakse järgmine värvaine:"Värvainete indeksi number või nimetus | Toiduvärv | Kohaldamisala | Muud piirangud ja nõuded (2) | Lubatud kuni |1 | 2 | 3 | 4 |Solvent yellow 98 | Kollane | | | × | | Ainult küünehooldustoodetes kõige rohkem 0,5 % lõpptootes | 31.12.1991" |b) värvainete indeksi numbrid 13065, 21110, 42045, 42535, 44045, 61554 jäetakse välja;c) veerus pealkirjaga "Luba kehtib kuni" asendatakse kuupäev " 31.12.1989" kuupäevaga " 31.12.1990" värvainete indeksi numbrite 26100 ja 73900 osas;d) veerus pealkirjaga "Luba kehtib kuni" asendatakse kuupäev " 31.12.1990" kuupäevaga " 31.12.1991" värvainete indeksi numbri 74180 osas;7. V lisas jäetakse välja numbrid 1, 3, 6, 9.8. a) VI lisa 2. ossa lisatakse number 27:a | b | c | d | e | f |27 | 3-detsüüloksü-2-hüdroksü-1-aminopropaanhüdrokloriid (detsominool) (INN)) | 0,5 % | | | 31.12.1990 |b) VI lisa 2. osa veerus f asendatakse kuupäev" 31.12.1989"kuupäevaga" 31.12.1990"järgmiste ainete osas:2. Kloorfenesiin (INN),4. Alküül (C12-C22) trimetüülammooniumbromiid ja kloriid (sh tsetrimooniumbromiid),*6. 4,4-dimetüül-1,3-oksasolidiin,15. Bensetooniumkloriid (INN),*16. Bensalkooniumkloriid (INN), bromiid ja sahharinaat,*17. 1-[1,3-bis (hüdroksümetüül)2,5-dioksoimidasolidiin-1-üül]-1,3-bis (hüdroksümetü)uurea,20. Heksamidiin (INN) ja selle soolad (sh isetionaat ja 4-hüdroksübensoaat),*21. Bensüülhemiformaal (bensüüloksümetanooli ja (bensüüloksümetoksü)metanooli segu vahekorras 1:1).Artikkel 21. Olenemata artikli1 punktides 4, 6 ja 8 nimetatud kasutustähtaegadest võtavad liikmesriigid kõik vajalikud meetmed, millega tagatakse, et artikli 1 punktis 1 nimetatud ainete osas alates 1. jaanuarist 1991 ja artikli 1 punktides 3, 5, 6 ja 8 nimetatud ainete osas alates 1. jaanuarist 1992 ei vii ühenduses registrisse kantud tootjad ega importijad turule tooteid, mis ei vasta käesoleva direktiivi nõuetele.2. Liikmesriigid võtavad kõik vajalikud meetmed, millega tagatakse, et lõikes 1 nimetatud tooteid, mis sisaldavad artikli 1 punktis 1 nimetatud aineid, ei müüda ega võõrandata lõpptarbijale pärast 31. detsembrit 1991, ja tooteid, mis sisaldavad artikli 1 punktides 3, 5, 6 ja 8 nimetatud aineid, ei müüda ega võõrandata lõpptarbijale pärast 31. detsembrit 1993, kui need ei vasta käesoleva direktiivi nõuetele.Artikkel 31. Liikmesriigid jõustavad käesoleva direktiivi sätete järgimiseks vajalikud õigus- ja haldusnormid hiljemalt 31. detsembril 1990. Liikmesriigid teatavad neist viivitamata komisjonile.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavad siseriiklike õigusnormide tekstid.Artikkel 4Käesolev direktiiv on adresseeritud liikmesriikidele.Brüssel, 20. veebruar 1990Komisjoni nimelkomisjoni liigeKarel van miert[1] EÜT L 262, 27.9.1976, lk 169.[2] EÜT L 398, 30.12.1989, lk 25.--------------------------------------------------


title: Komisjoni direktiiv, 26. mai 1989, üldiste hügieenitingimuste kohta piimatootmisfarmides

text:
Tähtis õiguslik teade

|

31989L0362

Euroopa Liidu Teataja L 156 , 08/06/1989 Lk 0030 - 0032 Soomekeelne eriväljaanne: Peatükk 3 Köide 29 Lk 0112  Rootsikeelne eriväljaanne: Peatükk 3 Köide 29 Lk 0112

		Komisjoni direktiiv,26. mai 1989,üldiste hügieenitingimuste kohta piimatootmisfarmides(89/362/EMÜ)EUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 5. augusti 1985. aasta direktiivi 85/397/EMÜ ühendusesisest kuumtöödeldud piimaga kauplemist mõjutavate tervishoiu ja loomatervishoiu probleemide kohta [1], muudetud määrusega (EMÜ) nr 3768/85 [2], eriti selle artikli 11 lõiget 4,ning arvestades, et:töötlemata piim peab pärit olema tootmisfarmidest, mis vastavad direktiivi 85/397/EMÜ A lisa VI peatükis sätestatud üldistele hügieeninõuetele;liikmesriigid peavad tagama, et hügieeninõuete täitmise tagamiseks läbivad tootmisfarmid korrapärase kontrolli;tootmisfarmide kontrollimise eesmärgil tuleks koostada üldine hügieenieeskiri, milles määratletakse tootmisfarmide üldised hügieenitingimused, eelkõige ruumide korrashoiu ja lüpsmisega seotud tingimused;käesoleva direktiiviga ettenähtud meetmed on kooskõlas alalise veterinaarkomitee arvamusega,ON VASTU VÕTNUD KÄESOLEVA DIREKTIIVI:Artikkel 1Liikmesriigid tagavad, et piimatootmisfarmid täidavad lisas sätestatud üldist hügieenieeskirja.Artikkel 21. Komisjon võib anda soovitusi üldise hügieenieeskirja kohta selgitavate märkuste abil.2. Komisjon avaldab lõikes 1 osutatud soovitused.Artikkel 3Liikmesriigid jõustavad käesoleva direktiivi täitmiseks vajalikud õigusnormid hiljemalt 1. jaanuariks 1990. Liikmesriigid teatavad sellest viivitamata komisjonile.Esimese lõigu kohaselt vastuvõetud sätted viitavad otseselt käesolevale direktiivile.Artikkel 4Käesolev direktiiv on adresseeritud liikmesriikidele.Brüssel, 26. mai 1989Komisjoni nimelkomisjoni liigeRay Mac Sharry[1] EÜT L 226, 24.8.1985, lk 13.[2] EÜT L 362, 31.12.1985, lk 8.--------------------------------------------------LISATOOTMISFARMIDE ÜLDINE HÜGIEENIEESKIRII PEATÜKK Ruumide korrashoiu üldtingimused1. Lehmalaut ja selle juurde kuuluvad ruumid peavad olema alati piisavalt puhtad, hooldatud ja heas korras.2. Lauda ja selle juurde kuuluvate ruumide juurdepääs peab olema puhas sõnniku ja muude jäätmete ladestusest.3. Virtsarennid puhastatakse sõnnikust nii sageli kui vaja.4. Sulud tuleb hoida kuivad, kasutades vajadusel allapanu.5. Lüpsiplats, piimaruum, pesemis- ja ladustamisruumid ning nende sisseseade peab olema alati puhas, hooldatud ja heas korras.6. Laut ja selle juurde kuuluvad ruumid tuleb desinfitseerida nii, et desinfektsioonivahendit ei satuks piima sisse ega rikuks piima.7. Sigu ega kodulinde ei tohi hoida lehmalaudas ega ruumides, kus lehmi lüpstakse.8. Kärbeste, näriliste ja teiste kahjurite vastu võetakse tõrjemeetmeid.9. Kemikaalid, ravimid jmt tuleb hoida kindlas kohas.10. Laudas ei tohi hoida sööta, millel võib olla piimale kahjulik mõju.II PEATÜKK Lüpsmisel ja piima käitlemisel kasutatavate seadmete ja tööriistade hooldamise üldtingimused1. Lüpsmisel kasutatavad seadmed ja tööriistad ja kõik nende osad peavad olema alati piisavalt puhtad ja hoitud heas korras.2. Pärast puhastamist ja desinfitseerimist loputatakse lüpsmisel, piima käitlemisel, ladustamisel ja vedamisel kasutatavad seadmed ja tööriistad joogiveega. Tööriistu ja harju ladustatakse hügieeniliselt.3. Tühjade piimatsisternide korgiava peab pärast puhastamist ja desinfitseerimist hoidma kasutamiseni korgita.III PEATÜKK Hügieeni üldtingimused lüpsmisel1. Lehmad peavad olema pädevate asutuste jaoks identifitseeritavad. Lehmad peavad olema puhtad ja hooldatud.2. Vahetult enne lüpsmist ja lüpsmise ajal ei tohi laudas teha tööd, millel võib olla piimale kahjulik mõju.3. Enne lüpsmise alustamist peavad lehma nisad, udar ning vajadusel nendega piirnevad kubeme, reite ja allkeha osad olema puhtad.4. Enne iga lehma lüpsmist peab lüpsja kontrollima piima välimust. Füüsilise kõrvalekalde avastamisel asjaomase lehma piima edasi ei saadeta.Kliinilise udarahaigusega lehmi lüpstakse viimasena või erilise seadme abil või lüpstakse udar tühjaks käsitsi ning nende piima edasi ei saadeta.5. Lehmade puhul kasutatakse lüpsiperioodil nisade desinfitseerimise vahendit ainult vahetult pärast lüpsi, kui ametiasutused ei ole andnud luba teistsuguseks kasutamiseks. Nisade desinfitseerimise vahendi koostisained peavad olema ametiasutustega kooskõlastatud.6. Lüpsmise ja piima edasise käitlemisega seotud isikud peavad kandma selleks tööks sobivaid puhtaid tööriideid.7. Lüpsjad peavad pesema käsi vahetult enne lüpsi ja hoidma käed lüpsi jooksul võimalikult puhtana. Selleks peavad lüpsiga ja piima hilisema käitlemisega seotud isikutele olema lüpsikoha lähedal käte ja käsivarte pesemiseks vajalikud seadmed.Lahtised haavad ja marrastused tuleb katta veekindla haavasidemega.8. Piima hoitakse kuni kogumiseni piimaruumis või piima ladustamise ruumis.9. Piimaruumi tohib kasutada ainult piima ja lüpsmisseadmete käitlemisega seotud tegevusteks.10. Piimaga lüpsiämbrid peavad olema lehmalaudas, sealt väljaviimisel ja piimaruumi toimetamisel kaetud.11. Kui piima kurnatakse, tuleb kasutatav kurn vastavalt tüübile kas vahetada või puhastada enne absorbeerimisvõime ammendumist. Igal juhul tuleb kurn vahetada või puhastada enne iga lüpsi. Kurnariiet ei tohi kasutada.--------------------------------------------------


title: Komisjoni direktiiv 2003/23/EÜ, 25. märts 2003, millega muudetakse nõukogu direktiivi 91/414/EMÜ toimeainete imasamoksi, oksasulfurooni, etoksüsulfurooni, foraamsulfurooni, oksadiargüüli ja tsüatsofamiidi lisamisegaEMPs kohaldatav tekst

text:
Tähtis õiguslik teade

|

32003L0023

Euroopa Liidu Teataja L 081 , 28/03/2003 Lk 0039 - 0042

		Komisjoni direktiiv 2003/23/EÜ,25. märts 2003,millega muudetakse nõukogu direktiivi 91/414/EMÜ toimeainete imasamoksi, oksasulfurooni, etoksüsulfurooni, foraamsulfurooni, oksadiargüüli ja tsüatsofamiidi lisamisega(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2002/81/EÜ, [2] eriti selle artikli 6 lõiget 1,ning arvestades järgmist:(1) Vastavalt direktiivi 91/414/EMÜ artikli 6 lõikele 2 sai Prantsusmaa 2. detsembril 1997 taotluse Cyanamid NV/SA-lt (praegu BASF AG) toimeaine imasamoksi kandmiseks direktiivi 91/414/EMÜ I lisasse. Komisjoni otsusega 1998/676/EÜ [3] kinnitati, et toimik oli täielik, kuna seda võis pidada põhimõtteliselt vastavaks direktiivi 91/414/EMÜ II ja III lisa andmete ja teabega seotud nõuetele.(2) Itaalia sai 29. mail 1998 Novartis Protezione Piante SpA-lt (praegu Syngenta) samasuguse taotluse oksasulfurooni kohta. See taotlus tunnistati täielikuks komisjoni otsusega 1999/237/EÜ. [4](3) Itaalia sai 3. juulil 1996 Hoechst Schering AgrEvo GmbH-lt (praegu Bayer Crop Science) samasuguse taotluse etoksüsulfurooni kohta. See taotlus tunnistati täielikuks komisjoni otsusega 97/591/EÜ. [5](4) Saksamaa sai 30. märtsil 2000 Aventis Crop Science’ilt (praegu Bayer Crop Science) samasuguse taotluse foraamsulfurooni kohta. See taotlus tunnistati täielikuks komisjoni otsusega 2000/540/EÜ. [6](5) Itaalia sai 16. juunil 1997 Rhône-Poulenc Agro SA-lt (praegu Bayer Crop Science) samasuguse taotluse oksadiargüüli kohta. See taotlus tunnistati täielikuks komisjoni otsusega 98/398/EÜ. [7](6) Prantsusmaa sai 16. detsembril 1999 Ishira Sangyo Kaisha Ltd-lt samasuguse taotluse tsüatsofamiidi kohta. See taotlus tunnistati täielikuks komisjoni otsusega 2000/412/EÜ. [8](7) Nende toimeainete mõju inimeste tervisele ja keskkonnale on taotlejate kavandatud kasutusviiside puhul hinnatud vastavalt direktiivi 91/414/EMÜ artikli 6 lõigete 2 ja 4 sätetele. Määratud referentliikmesriigid esitasid komisjonile nende ainete hindamisaruannete projektid 9. septembril 1999 (imasamoks), 10. mail 2000 (oksasulfuroon), 20. mail 1998 (etoksüsulfuroon), 1. juunil 2001 (foraamsulfuroon), 20. juulil 1999 (oksadiargüül) ja 27. augustil 2001 (tsüatsofamiid).(8) Liikmesriigid ja komisjon on selle hindamisaruande alalises toiduahela ja loomatervishoiu komitees läbi vaadanud. See läbivaatamine lõpetati 3. detsembril 2002 ning vormistati komisjoni aruannetena imasamoksi, oksadiargüüli, oksasulfurooni, etoksüsulfurooni, foraamsulfurooni ja tsüatsofamiidi kohta.(9) Imasamoksi, oksasulfurooni, foraamsulfurooni, oksadiargüüli ja tsüatsofamiidi läbivaatamisel ei tekkinud vastamata küsimusi ega probleeme, mida oleks tulnud taimede teaduskomiteega arutada.(10) Dokumendid ja teave etoksüsulfurooni kohta esitati eraldi konsulteerimiseks ka taimede teaduskomiteele. Esimese konsultatsiooni käigus paluti teaduskomiteel kommenteerida emakakasvajate esinemist rottidel. Oma arvamuses [9] leidis komitee, et emakakasvajate arvukuse kasv rottidel ei ole seotud inimeste puhul esinevate riskidega, kuna see ilmnes ainult märkimisväärset üldmürgitust põhjustavate suurte annuste juures. Täiendavate mehaaniliste uuringute läbiviimist ei peetud vajalikuks. Komiteega konsulteeriti täiendavalt ka veeorganismide puhul esineva riski osas. Oma teises arvamuses [10] jõudis komitee järeldusele, et etoksüsulfurooni poolt veeorganismidele põhjustatava riski hinnang on mitmes küsimuses puudulik, eriti seoses põhjaladestuses elavate organismidega. Mittetäielikuks peeti ka etoksüsulfurooni metaboliidi Hoe 136086 poolt veetaimedele ja vetikatele põhjustatud riski hinnangut.Taotleja esitas järgnevalt täiendavaid uuringuid ja teavet ning referentliikmesriik vaatas kõnealuse toimeaine ja selle lagunemisproduktide põhjustatavate riskide hinnangu läbi.(11) Mitmete uuringute põhjal on selgunud, et asjaomaseid toimeaineid sisaldavad taimekaitsevahendid võib lugeda direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele üldiselt vastavaks, eriti nende kasutamisviiside puhul, mida uuriti ja mida komisjoni aruandes üksikasjalikult kirjeldati. Seepärast on asjakohane kanda kõnealused toimeained I lisasse, et tagada kõigis liikmesriikides neid toimeaineid sisaldavate taimekaitsevahendite lubade väljaandmine vastavalt kõnealuse direktiivi sätetele.(12) Komisjoni läbivaatusaruandeid on vaja selleks, et liikmesriigid rakendaksid nõuetekohaselt mitmeid direktiivis 91/414/EMÜ sätestatud ühtseid põhimõtteid. Seepärast on asjakohane sätestada, et liikmesriigid tagavad läbivaatuse lõpliku aruande (välja arvatud konfidentsiaalse teabe direktiivi 91/414/EMÜ artikli 14 tähenduses) kättesaadavuse või teevad selle tutvumiseks kättesaadavaks kõigile huvitatud isikutele.(13) Pärast toimeaine lisamist tuleks ette näha mõistlik ajavahemik, et liikmesriikidel oleks võimalik rakendada neid direktiivi 91/414/EMÜ sätteid, mis on seotud imasamoksi, oksasulfurooni, etoksüsulfurooni, foraamsulfurooni, oksadiargüüli ja tsüatsofamiidi sisaldavate taimekaitsevahenditega, ning eelkõige vaadata läbi olemasolevad ajutised load, et need hiljemalt selle ajavahemiku lõpuks vastavalt direktiivi 91/414/EMÜ sätetele alaliste lubadega asendada, neid muuta või need tühistada.(14) Seepärast on asjakohast direktiivi 91/414/EMÜ vastavalt muuta.(15) Käesoleva direktiiviga ettenähtud meetmed on kooskõlas toiduahela ja loomatervishoiu komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa muudetakse vastavalt käesoleva direktiivi lisale.Artikkel 2Liikmesriigid võtavad vastu ja avaldavad käesoleva direktiivi järgimiseks vajalikud õigusnormid hiljemalt 31. detsembriks 2003. Liikmesriigid teatavad sellest viivitamata komisjonile.Liikmesriigid kohaldavad neid norme alates 1. jaanuarist 2004.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Artikkel 31. Liikmesriigid vaatavad läbi kõigi imasamoksi, oksasulfurooni, etoksüsulfurooni, foraamsulfurooni, oksadiargüüli või tsüatsofamiidi sisaldavate taimekaitsevahendite load, et tagada direktiivi 91/414/EMÜ I lisas nende toimeainete kohta kehtestatud tingimuste täitmine. Vajaduse korral muudavad liikmesriigid neid lubasid või tühistavad need vastavalt direktiivile 91/414/EMÜ enne 31. detsembrit 2003.2. Iga lubatud taimekaitsevahendi puhul, mis sisaldab imasamoksi, oksasulfurooni, etoksüsulfurooni, foraamsulfurooni, oksadiargüüli või tsüatsofamiidi ainsa toimeainena või ühena mitmest toimeainest, mis kõik on hiljemalt 30. juunil 2003 kantud direktiivi 91/414/EMÜ I lisa loetelusse, viivad liikmesriigid vastavalt direktiivi 91/414/EMÜ VI lisas sätestatud ühtsetele põhimõtetele ja kõnealuse direktiivi III lisa nõuetele vastava toimiku põhjal läbi toote uue hindamise. Selle hindamise põhjal määravad nad kindlaks, kas toode vastab direktiivi 91/414/EMÜ artikli 4 lõike 1 punktides b, c, d ja e kehtestatud tingimustele. Vajaduse korral ja hiljemalt 31. detsembriks 2004 muudavad liikmesriigid kõigi selliste taimekaitsevahendite lubasid või tühistavad need.Artikkel 4Käesolev direktiiv jõustub 1. juulil 2003.Artikkel 5Käesolev direktiiv on adresseeritud liikmesriikidele.Brüssel, 25. märts 2003Komisjoni nimelkomisjoni liigeDavid Byrne[1] EÜT L 230, 19.8.1991, lk 1.[2] EÜT L 276, 12.10.2002, lk 28.[3] EÜT L 317, 26.11.1998, lk 47.[4] EÜT L 87, 31.3.1999, lk 15.[5] EÜT L 239, 30.8.1997, lk 48.[6] EÜT L 230, 12.9.2000, lk 14.[7] EÜT L 176, 20.6.1998, lk 34.[8] EÜT L 155, 28.6.2000, lk 62.[9] Taimede teaduskomitee arvamus etoksüsulfurooni hindamise kohta nõukogu taimekaitsevahendite turuletoomist käsitleva direktiivi 91/414/EMÜ kontekstis SCP/ETHOXY/002-lõplik, vastu võetud 22. septembril 2000.[10] Taimede teaduskomitee arvamus etoksüsulfurooni (AE F095404) hindamise kohta nõukogu taimekaitsevahendite turuletoomist käsitleva direktiivi 91/414/EMÜ kontekstis SCP/ETHOXY-Bis/002, vastu võetud 7. juunil 2001.--------------------------------------------------LISAI lisa tabeli lõppu lisatakse järgmised read:Nr | Üldnimetus, tunnuskood | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumine | Lisamise aegumine | Erisätted |41 | Imasamoks CAS nr 114311-32-9 CIPAC nr 619 | (±)-2-(4-isopropüül-4-metüül-5-okso-2-imidasoliin-2-üül)-5-(metoksümetüül)nikotiinhape | 950 g/kg | 1. juuli 2003 | 30. juuni 2013 | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse 3. detsembril 2002 alalises toiduahela ja loomatervishoiu komitees vormistatud imasamoksi läbivaatusaruande järeldusi, eriti selle I ja II liidet. Selle üldhindamise käigus peaksid liikmesriigid pöörama erilist tähelepanu põhjavee võimalikule saastamisele, kui toimeainet kasutatakse tundlike muldade ja/või kliimatingimustega piirkondades. Kui see on asjakohane, tuleb rakendada meetmeid riskide vähendamiseks. |42 | Oksasulfuroon CAS nr 144651-06-9 CIPAC nr 626 | Oksetaan-3-üül 2[(4,6-dimetüülpürimidiin-2-üül)karbamoüül-sulfamoüül]bensoaat | 960 g/kg | 1. juuli 2003 | 30. juuni 2013 | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse 3. detsembril 2002 alalises toiduahela ja loomatervishoiu komitees vormistatud oksasulfurooni läbivaatusaruande järeldusi, eriti selle I ja II liidet. —Liikmesriigid peavad pöörama erilist tähelepanu põhjavee võimalikule saastamisele, kui toimeainet kasutatakse tundlike muldade ja/või kliimatingimustega piirkondades.Kui see on asjakohane, tuleb rakendada meetmeid riskide vähendamiseks. |43 | Etoksüsulfuroon CAS nr 126801-58-9 CIPAC nr 591 | 3-(4,6-dimetoksüpürimidiin-2-üül)-1-(2-etoksüfenoksüsulfonüül)uurea | 950 g/kg | 1. juuli 2003 | 30. juuni 2013 | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse 3. detsembril 2002 alalises toiduahela ja loomatervishoiu komitees vormistatud etoksüsulfurooni läbivaatusaruande järeldusi, eriti selle I ja II liidet. Liikmesriigid peavad pöörama erilist tähelepanu sihtrühma mittekuuluvate veetaimede ja vetikate kaitsmisele kuivenduskanalites. Kui see on asjakohane, tuleb rakendada meetmeid riskide vähendamiseks. |44 | Foraamsulfuroon CAS nr 173159-57-4 CIPAC nr 659 | 1-(4,6-dimetoksüpürimidiin-2-üül)-3-(2-dimetüülkarbamoüül-5-formamidofenüülsulfonüül)uurea | 940 g/kg | 1. juuli 2003 | 30. juuni 2013 | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse 3. detsembril 2002 alalises toiduahela ja loomatervishoiu komitees vormistatud foraamsulfurooni läbivaatusaruande järeldusi, eriti selle I ja II liidet. Selle üldhindamise käigus peaksid liikmesriigid pöörama erilist tähelepanu veetaimede kaitsmisele. Kui see on asjakohane, tuleb rakendada meetmeid riskide vähendamiseks. |45 | Oksadiargüül CAS nr 39807-15-3 CIPAC nr 604 | 5-tert-butüül-3-(2,4-dikloro-5-propargüüloksüfenüül)-1,3,4 oksadiasool-2-(3H)-oon | 980 g/kg | 1. juuli 2003 | 30. juuni 2013 | Lubatakse kasutada ainult herbitsiidina. VI lisa ühtsete põhimõtete rakendamisel võetakse arvesse 3. detsembril 2002 alalises toiduahela ja loomatervishoiu komitees vormistatud oksadiargüül läbivaatusaruande järeldusi, eriti selle I ja II liidet. Selle üldhindamise käigus peaksid liikmesriigid pöörama erilist tähelepanu vetikate ja veetaimede kaitsmisele. Kui see on asjakohane, tuleb rakendada meetmeid riskide vähendamiseks. |46 | Tsüatsofamiid CAS nr 120116-88-3 CIPAC nr 653 | 4-kloro-2tsüano-N,N-dimetüül-5-P-tolüülimidasool-1-sulfoonamiid | 935 g/kg | 1. juuli 2003 | 30. juuni 2013 | Lubatakse kasutada ainult fungitsiidina. VI lisa ühtsete põhimõtete rakendamisel võetakse arvesse 3. detsembril 2002 alalises toiduahela ja loomatervishoiu komitees vormistatud tsüatsofamiidi läbivaatusaruande järeldusi, eriti selle I ja II liidet. Selle üldhindamise käigus peavad liikmesriigid: —pöörama erilist tähelepanu veeorganismide kaitsmisele;—pöörama erilist tähelepanu metaboliidi CTCA mullas lagunemise kineetikale, eriti Põhja-Euroopa piirkondades.Kui see on asjakohane, tuleb rakendada meetmeid riskide vähendamiseks või kehtestada kasutuspiiranguid. |--------------------------------------------------


title: Nõukogu direktiiv 1999/89/EÜ, 15. november 1999, millega muudetakse direktiivi 91/494/EMÜ loomatervishoiunõuete kohta, millega reguleeritakse värske kodulinnuliha ühendusesisest kaubandust ja importi kolmandatest riikidest

text:
Tähtis õiguslik teade

|

31999L0089

Euroopa Liidu Teataja L 300 , 23/11/1999 Lk 0017 - 0018

		Nõukogu direktiiv 1999/89/EÜ,15. november 1999,millega muudetakse direktiivi 91/494/EMÜ loomatervishoiunõuete kohta, millega reguleeritakse värske kodulinnuliha ühendusesisest kaubandust ja importi kolmandatest riikidestEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust, [3]ning arvestades, et:(1) nõukogu 26. juuni 1991. aasta direktiivi 91/494/EMÜ (loomatervishoiunõuete kohta, millega reguleeritakse värske kodulinnuliha ühendusesisest kaubandust ja importi kolmandatest riikidest) [4] artikli 3 lõike A punkt 1 sätestab Newcastle’i haiguse vastu vaktsineerimise eeskirjad linnuliha karja osas, mis on mõeldud liikmesriikidele või liikmesriikide piirkondadele, mida on tunnustatud vastavalt nõukogu 15. oktoobri 1990. aasta direktiivi 90/539/EMÜ (kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta) [5] artikli 12 lõikele 2;(2) komisjoni 8. veebruari 1993. aasta otsus 93/152/EMÜ (milles sätestatakse rutiinse vaktsineerimise programmide raames kasutatava Newcastle’i haiguse vastase vaktsiini kriteeriumid) [6] kehtib alates 1. jaanuarist 1995;(3) seepärast on asjakohane muuta direktiivi 91/494/EMÜ ja eriti selle artikli 3 lõiget A;(4) asjakohane on muuta kolmandate riikide suhtes kohaldatavaid kaubandusreegleid, millega kehtestatakse täiendavate eeskirjade koostamise võimalus kodulinnuliha importimisele andmaks loomatervishoiualaseid garantiisid, mis on vähemalt samaväärsed direktiivis 91/494/EMÜ II peatükis sätestatuga;(5) peale selle on asjakohane muuta direktiivi 91/494/EMÜ võtmaks arvesse nõukogu 28. juuni 1999. aasta otsuse 1999/468/EÜ sätteid, millega kehtestatakse komisjoni rakendusvolituste kasutamise menetlused, [7]ON VASTU VÕTNUD KÄESOLEVA DIREKTIIVI:Artikkel 1Direktiivi 91/494/EMÜ muudetakse järgmiselt.1. Artikli 3 lõike A punkt 1 asendatakse järgmisega:"1. mida on hoitud ühenduse territooriumil väljahaudumisest saadik või mis on imporditud kolmandatest riikidest kooskõlas direktiivi 90/539/EMÜ III peatüki nõuetega."2. Artikli 3 lõike A punkt 6 jäetakse välja.3. Lisatakse järgmine artikkel:"Artikkel 14aOlenemata artiklitest 8, 10, 11, 12, 13 ja 14 võib komisjon üksikjuhtudest lähtudes otsustada lubada värske kodulinnuliha importimist kolmandatest riikidest artiklis 18 sätestatud korras, kui kõnealune import ei vasta artiklitele 8, 10, 11, 12, 13 ja 14. Samas korras kehtestatakse üksikasjalikud eeskirjad kõnealuse impordi jaoks. Sel juhul tuleb anda loomatervishoiualased garantiid, mis on vähemalt samaväärsed käesoleva direktiivi II peatükis kehtestatud loomatervishoiualaste garantiidega."4. Artikkel 17 asendatakse järgmisega:"Artikkel 171. Komisjoni abistab otsuse 68/361/EMÜ [8] alusel asutatud alaline veterinaarkomitee, kuhu kuuluvad liikmesriikide esindajad ja eesistujana komisjoni esindaja.2. Võetavate meetmete eelnõu esitab komiteele komisjoni esindaja. Komitee esitab eelnõu kohta oma arvamuse tähtaja jooksul, mille määrab eesistuja lähtuvalt küsimuse kiireloomulisusest. Arvamus võetakse vastu asutamislepingu artikli 205 lõikes 2 komisjoni ettepanekul nõukogu poolt vastuvõtmisele kuuluvate otsuste jaoks sätestatud häälteenamusega. Liikmesriikide esindajate hääli komitees arvestatakse kõnealuses artiklis sätestatud viisil. Eesistuja ei hääleta.3. Kui kavandatavad meetmed on komitee arvamusega kooskõlas, võtab komisjon need vastu.4. Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule.5. Nõukogu tegeleb ettepanekuga kvalifitseeritud häälteenamuse alusel 15 päeva jooksul alates pöördumisest.Kui nõukogu on selle tähtaja jooksul kvalifitseeritud häälte- enamusega väljendanud, et ta on ettepaneku vastu, vaatab komisjon selle uuesti läbi. Komisjon võib esitada nõukogule muudetud ettepaneku, taasesitada oma ettepaneku või esitada seadusandliku ettepaneku asutamislepingu alusel.Kui nõukogu ei ole rakendusmeetmete ettepanekut vastu võtnud või ei ole väljendanud oma vastuseisu ettepandud rakendusmeetmete suhtes tähtaja jooksul, võetakse need vastu komisjoni poolt."5. Artikkel 18 asendatakse järgmisega:"Artikkel 181. Komisjoni abistab otsuse 68/361/EMÜ alusel asutatud alaline veterinaarkomitee, kuhu kuuluvad liikmesriikide esindajad ja eesistujana komisjoni esindaja.2. Võetavate meetmete eelnõu esitab komiteele komisjoni esindaja. Komitee esitab eelnõu kohta oma arvamuse tähtaja jooksul, mille määrab eesistuja lähtuvalt küsimuse kiireloomulisusest. Arvamus võetakse vastu asutamislepingu artikli 205 lõikes 2 komisjoni ettepanekul nõukogu poolt vastuvõtmisele kuuluvate otsuste jaoks sätestatud häälteenamusega. Liikmesriikide esindajate hääli komitees arvestatakse kõnealuses artiklis sätestatud viisil. Eesistuja ei hääleta.3. Kui kavandatavad meetmed on komitee arvamusega kooskõlas, võtab komisjon need vastu.4. Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule.5. Nõukogu tegeleb ettepanekuga kvalifitseeritud häälteenamuse alusel kolme kuu jooksul alates pöördumisest.Kui nõukogu on selle tähtaja jooksul kvalifitseeritud häälteenamusega väljendanud, et ta on ettepaneku vastu, vaatab komisjon selle uuesti läbi. Komisjon võib esitada nõukogule muudetud ettepaneku, taasesitada oma ettepaneku või esitada seadusandliku ettepaneku asutamislepingu alusel.Kui nõukogu ei ole rakendusmeetmete ettepanekut vastu võtnud või ei ole väljendanud oma vastuseisu ettepandud rakendusmeetmete suhtes tähtaja jooksul, võetakse need vastu komisjoni poolt."6. Lisa jäetakse välja.Artikkel 21. Liikmesriigid jõustavad käesoleva direktiivi järgimiseks vajalikud õigusnormid enne 1. juulit 2000. Liikmesriigid teatavad sellest viivitamata komisjonile.Kui liikmesriigid võtavad need meetmed vastu, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile siseriiklike õigusaktide tekstid, mis nad on vastu võtnud käesoleva direktiivi reguleerimisalas.Artikkel 3Käesolev direktiiv jõustub Euroopa Ühenduste Teatajas avaldamise päeval.Artikkel 4Käesolev direktiiv on adresseeritud liikmesriikidele.Brüssel, 15. november 1999Nõukogu nimeleesistujaK. Hemilä[1] EÜT C 15, 20.1.1996, lk 15.[2] EÜT C 261, 9.9.1996, lk 188.[3] EÜT C 153, 28.5.1996, lk 46.[4] EÜT L 268, 24.9.1991, lk 35. Direktiivi on viimati muudetud nõukogu direktiiviga 93/121/EMÜ (EÜT L 340, 31.12.1993, lk 39).[5] EÜT L 303, 31.10.1990, lk 6. Direktiivi on viimati muudetud 1994. aasta ühinemisaktiga.[6] EÜT L 59, 12.3.1993, lk 35.[7] EÜT L 184, 17.7.1999, lk 23.[8] EÜT L 255, 18.10.1968, lk 23.--------------------------------------------------


title: Nõukogu direktiiv 2007/74/EÜ, 20. detsember 2007 , kolmandatest riikidest saabuvate reisijate imporditava kauba käibemaksust ja aktsiisist vabastamise kohta

text:
               29.12.2007

               ET

               Euroopa Liidu Teataja

               L 346/6

      NÕUKOGU DIREKTIIV 2007/74/EÜ,
   20. detsember 2007,
   kolmandatest riikidest saabuvate reisijate imporditava kauba käibemaksust ja aktsiisist vabastamise kohta
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 93,
   võttes arvesse komisjoni ettepanekut,
   võttes arvesse Euroopa Parlamendi arvamust,
   võttes arvesse Euroopa Majandus- ja Sotsiaalkomitee arvamust,
   ning arvestades järgmist:

               (1)

               Nõukogu 28. mai 1969. aasta direktiiviga 69/169/EMÜ (rahvusvahelises reisiliikluses toimuva impordi suhtes kohaldatavat käibemaksu- ja aktsiisivabastust käsitlevate õigusnormide ühtlustamise kohta) (1) kehtestati ühenduse maksuvabastuse süsteem. Kuigi nimetatud süsteemi on vaja säilitada topeltmaksustamise vältimiseks ning ka juhtudel, kui seoses kauba importimise tingimustega puudub tavapärane vajadus kaitsta majandust, tuleks seda endiselt kohaldada ainult kolmandatest riikidest saabuvate reisijate isiklikus pagasis olevate mittekaubanduslike kaupade impordi suhtes.

               (2)

               Seoses mitmete nõutavate muudatustega ning ka vajadusega kohandada direktiivi 69/169/EMÜ laienemise ja ühenduse uute välispiiride suhtes ning korraldada ümber ja lihtsustada teatavaid sätteid selguse huvides, on direktiivi 69/169/EMÜ täielik läbivaatamine ning kehtetuks tunnistamine ja asendamine põhjendatud.

               (3)

               Koguselised piirangud ja rahalised piirmäärad, mis maksuvabastuste suhtes kehtestatakse, peaksid vastama liikmesriikide praegustele vajadustele.

               (4)

               Rahaliste piirmäärade puhul tuleks arvesse võtta raha tegeliku väärtuse muutumist pärast selle viimast tõusu aastal 1994 ning samuti peaksid rahalised piirmäärad kajastama nende mõnedes liikmesriikides aktsiisiga maksustavate kaupade koguseliste piirangute kaotamist, mille suhtes praegu kohaldatakse üldist käibemaksu piirmäära.

               (5)

               Teises riigis ostmas käimise lihtsus võib tekitada probleeme liikmesriikidele, kellel on ühine maismaapiir kolmandate riikidega, kus hinnatase on oluliselt madalam. Seepärast on õigustatud kehtestada reisidele, mis ei ole lennu- ja merereisid, madalam rahaline piirmäär.

               (6)

               Komisjoni kogemuste põhjal on tubakatoodete ja alkohoolsete jookide kehtestatud kogused üldiselt osutunud asjakohasteks ja need tuleks seepärast säilitada.

               (7)

               Seoses aktsiisivabastusega peaksid koguselised piirangud peegeldama selliste kaupade praegust maksustamisskeemi liikmesriikides. Järelikult on asjakohane kehtestada piirang õlle suhtes, kusjuures piirangud parfüümide, kohvi ja tee suhtes tuleks kaotada.

               (8)

               On asjakohane lubada liikmesriikidel kehtestada madalamad rahalised piirmäärad lastele ning jätta alaealised tubakatoodete ja alkohoolsete jookide maksuvabastusest välja, et tagada tervisekaitse kõrge tase.

               (9)

               Seoses vajadusega edendada ühenduse kodanike tervisekaitset kõrgel tasemel, on asjakohane lubada liikmesriikidel kohaldada tubakatoodete maksuvabastuse suhtes vähendatud koguselisi piiranguid.

               (10)

               Et võtta arvesse teatavate inimeste elukohast või töökeskkonnast tingitud eriolukorda, peaks liikmesriikidel olema võimalik kohaldada madalamaid maksuvabastuse määrasid piirialatöötajate, ühenduse piiride lähedal elavate isikute ja rahvusvahelises reisiliikluses kasutatavate veovahendite meeskonna suhtes.

               (11)

               Tuleb meenutada, et Austrial on maapiir Samnauntaliga, Šveitsi enklaaviga, milles kohaldatakse eraldi maksusüsteemi, mille tulemusel maksustamise tase on seal tunduvalt madalam, kui oleks eeskirjade alusel, mida kohaldatakse mujal Šveitsis, sealhulgas ka Graubündeni kantonis, mille osa Samnauntal on. Arvestades seda erilist olukorda, mille tõttu Austria kohaldab kooskõlas direktiivi 69/169/EMÜ artikli 5 lõikega 8 selle enklaavi suhtes tubakatoodetele madalamaid koguselisi piiranguid, on asjakohane lubada kõnealusel liikmesriigil kohaldada nimetatud direktiiviga tubakatoodetele sätestatud madalamat piirangut üksnes Samnauntali suhtes.

               (12)

               Neis liikmesriikides, kus ei ole võetud kasutusele eurot, tuleks luua mehhanism, mis võimaldaks nende riikide valuutas esitatud summad konverteerida eurodeks ja niiviisi tagada võrdne kohtlemine liikmesriikides.

               (13)

               Summat, mille ulatuses liikmesriik võib kaupade importi mitte maksustada, tuleks suurendada, et see vastaks praegusele rahalisele väärtusele,

         ON VASTU VÕTNUD KÄESOLEVA DIREKTIIVI:
   I   PEATÜKK
   SISU JA MÕISTED
   Artikkel 1
   Käesoleva direktiiviga kehtestatakse eeskirjad nende kaupade käibemaksu- ja aktsiisivabastuse kohta, mis on imporditud reisijate isiklikus pagasis kolmandast riigist või selliselt territooriumilt, kus ei kohaldata ühenduse käibemaksu- või aktsiisi- või mõlemaalaseid sätteid artikli 3 tähenduses.
   Artikkel 2
   Käesolevat direktiivi kohaldatakse juhul, kui reis kulgeb läbi mõne kolmanda riigi või algab artiklis 1 osutatud territooriumil ning reisija ei suuda tõendada, et ta on soetanud tema pagasis transporditavad kaubad liikmesriigi siseturul kehtivate maksustamist reguleerivate üldiste tingimuste kohaselt ja nende suhtes ei kehti käibemaksu või aktsiisi tagasimaksmise kord.
   Maandumiseta ülelendu ei loeta transiidiks.
   Artikkel 3
   Käesolevas direktiivis kasutatakse järgmisi mõisteid:

               1.

               „kolmas riik” – riik, kes ei ole Euroopa Liidu liikmesriik;
               Arvestades Prantsusmaa ja Monaco Vürstiriigi vahel 18. mail 1963 sõlmitud fiskaallepingut ning Itaalia ja San Marino Vabariigi vahel 31. märtsil 1939 sõlmitud sõprus- ja heanaaberlike suhete lepingut, ei peeta Monacot kolmandaks riigiks ning San Marinot ei peeta aktsiisimaksu osas kolmandaks riigiks.

               2.

               „territoorium, kus ei kohaldata ühenduse käibemaksu- või aktsiisi- või mõlemaalaseid sätteid” – territoorium, välja arvatud kolmanda riigi territoorium, kus ei kohaldata direktiive 2006/112/EÜ (2) või 92/12/EMÜ või ei kumbagi neist;
               Arvestades Ühendkuningriigi ja Mani saare valitsuse vahel 15. oktoobril 1979 tolli-, aktsiisi- ja nendega seotud küsimustes sõlmitud lepingut, ei peeta Mani saart territooriumiks, kus ei kohaldata ühenduse käibemaksu- või aktsiisi- või mõlemaalaseid sätteid.

               3.

               „lennureisijad ja merereisijad” – reisijad, kes kasutavad reisimisel lennu- või laevaliiklust, välja arvatud eraviisilised lõbulennud või eraviisilised lõbusõidud merel;

               4.

               „eraviisiline lõbulend ja eraviisiline lõbusõit merel” – õhusõiduki või merelaeva kasutamine selle omaniku või füüsilise või juriidilise isiku poolt, kes kasutab seda rentijana või muul viisil mittekaubanduslikel eesmärkidel, ja eelkõige eesmärkidel, mis ei ole seotud reisijate või kaupade veoga ega teenuste osutamisega tasu eest või riigiasutuste huvides;

               5.

               „piiriala” – ala, mis linnulennult ei ulatu kaugemale kui 15 kilomeetrit liikmesriigi piirist ja mis hõlmab kohalikke haldusüksusi, mille territooriumist asub osa piiriala sees; Liikmesriigid võivad ette näha erandid sellest sättest;

               6.

               „piirialatöötaja” – isik, kes tavapärase tegevuse käigus peab oma tööpäevadel minema teisele poole piiri.

         II   PEATÜKK
   MAKSUVABASTUSED
   1.   JAGU
   Ühissätted
   Artikkel 4
   Liikmesriigid kehtestavad rahaliste piirmäärade või koguseliste piirangute alusel käibemaksu- või aktsiisivabastuse reisijate isiklikus pagasis imporditavate kaupade suhtes, tingimusel et kõnealune import ei ole kaubanduslikku laadi.
   Artikkel 5
   Maksuvabastuse kohaldamisel loetakse reisija isiklikuks pagasiks kogu pagas, mille ta saab saabumisel tollile esitada, samuti pagas, mille ta esitab nimetatud asutusele hiljem, kui on tõendatud, et tema vedamise eest vastutav äriühing registreeris selle pagasi tema väljasõidul temaga kaasas oleva pagasina. Kütust ei loeta isiklikuks pagasiks, välja arvatud artiklis 11 osutatud kütus.
   Artikkel 6
   Maksuvabastuse kohaldamisel loetakse import mittekaubanduslikuks, kui see vastab järgmistele tingimustele:

               a)

               on juhuslikku laadi;

               b)

               sisaldab üksnes reisija või tema pereliikmete isiklikuks kasutamiseks või kingituseks ette nähtud kaupa.

         Kaupade laad või kogus ei tohi olla selline, mis näitab, et kaubad imporditakse kaubanduslikuks otstarbeks.
   2.   JAGU
   Rahalised piirmäärad
   Artikkel 7
   1.   Liikmesriigid vabastavad importkaubad (välja arvatud 3. jaos nimetatud kaubad) käibemaksust ja aktsiisist, kui nende koguväärtus ühe isiku kohta ei ületa 300 eurot.
   Lennu- ja merereisijate puhul on esimeses lõigus mainitud rahaliseks piirmääraks 430 eurot.
   2.   Liikmesriigid võivad alandada rahalist piirmäära alla 15-aastaste reisijate suhtes, sõltumata nende kasutatavast veovahendist. Rahaline piirmäär ei tohi siiski olla väiksem kui 150 eurot.
   3.   Rahaliste piirmäärade kohaldamise eesmärgil ei või üksikeseme väärtust osadeks jagada.
   4.   Lõigetes 1 ja 2 osutatud maksuvabastuste kohaldamisel ei võeta arvesse reisija sellise isikliku pagasi väärtust, mis on ajutiselt imporditud või mis on pärast selle ajutist eksporti reimporditud, ning nende ravimite väärtust, mis on vajalikud reisija isiklike vajaduste rahuldamiseks.
   3.   JAGU
   Koguselised piirangud
   Artikkel 8
   1.   Liikmesriigid kehtestavad käibemaksu- ja aktsiisivabastuse järgmiste imporditavate tubakatoodete suhtes, mille suhtes kehtivad järgmised kõrgemad või madalamad koguselised piirangud:

               a)

               200 või 40 sigaretti;

               b)

               100 või 20 sigarillot;

               c)

               50 või 10 sigarit;

               d)

               250 või 50 grammi suitsetamistubakat.

         Lõike 4 kohaldamisel moodustab iga punktides a–d nimetatud kogus 100 % tubakatoodete kogu maksuvabastusest.
   Sigarillod on sigarid, igaüks maksimumkaaluga 3 grammi.
   2.   Liikmesriigid võivad eristada lennureisijaid teistest reisijatest, kohaldades lõikes 1 määratletud madalamaid koguselisi piiranguid üksnes muude reisijate kui lennureisijate puhul.
   3.   Erandina lõigetest 1 ja 2 võib Austria niikaua, kui maksusüsteem Šveitsi enklaavis Samnauntalis erineb ülejäänud Graubündeni kantonis kehtivast, piirduda madalama koguselise piirangu kohaldamisel tubakatoodetega, mis on toodud nimetatud liikmesriigi territooriumile reisijate poolt, kes on sisenenud tema territooriumile otse Šveitsi enklaavist Samnauntalist.
   4.   Ühe reisija puhul võib kohaldada maksuvabastust tubakatoodete mis tahes kombinatsiooni suhtes, tingimusel et üksikute maksuvabastuste protsentide kogusumma ei ületa 100 %.
   Artikkel 9
   1.   Liikmesriigid kehtestavad käibemaksu- ja aktsiisivabastuse alkoholi ja alkohoolsete jookide (välja arvatud vein ja õlu) järgmiste koguseliste piirangute suhtes:

               a)

               1 liiter – alkohol ja alkohoolsed joogid alkoholisisaldusega üle 22 mahuprotsendi või denatureerimata etüülalkohol alkoholisisaldusega alates 80 mahuprotsendist;

               b)

               2 liitrit – alkohol ja alkohoolsed joogid alkoholisisaldusega kuni 22 mahuprotsenti.

         Lõike 2 kohaldamisel moodustab iga punktides a ja b nimetatud kogus 100 % kogu alkoholi ja alkohoolsete jookide maksuvabastusest.
   2.   Ühe reisija puhul võib maksuvabastust kohaldada lõikes 1 nimetatud alkoholi ja alkohoolsete jookide mis tahes kombinatsiooni suhtes, tingimusel et üksikute maksuvabastuste summa ei ületa 100 %.
   3.   Liikmesriigid kehtestavad käibemaksu- ja aktsiisivabastuse 4 liitri veini ja 16 liitri õlle suhtes.
   Artikkel 10
   Artiklis 8 ja 9 sätestatud maksuvabastust ei kohaldata alla 17aastaste reisijate suhtes.
   Artikkel 11
   Liikmesriigid kehtestavad käibemaksu- ja aktsiisivabastuse mis tahes mootorsõiduki standardses kütusepaagis ja kaasaskantavas konteineris oleva kütusekoguse suhtes, mis ei ületa 10 liitrit.
   Artikkel 12
   Artiklites 8, 9, või 11 osutatud kauba väärtust ei võeta arvesse artikli 7 lõikes 1 sätestatud maksuvabastuse kohaldamisel.
   III   PEATÜKK
   ERIJUHUD
   Artikkel 13
   1.   Liikmesriigid võivad alandada rahalisi piirmäärasid või koguselisi piiranguid või mõlemaid järgmiste reisijakategooriate puhul:

               a)

               piirialal elavad isikud;

               b)

               piirialatöötajad;

               c)

               kolmandast riigist või selliselt territooriumilt, kus ei kohaldata ühenduse käibemaksu- või aktsiisi- või mõlemaalaseid sätteid, reisiva veovahendi meeskond.

         2.   Lõiget 1 ei kohaldata, kui ühte selles loetletud kategooriasse kuuluv reisija tõendab, et ta läheb liikmesriigi piirialalt väljapoole või ta ei pöördu naabruses asuva kolmanda riigi piirialalt tagasi.
   Lõiget 1 kohaldatakse siiski juhul, kui piirialatöötajad või rahvusvahelises reisiliikluses kasutatavate veovahendite meeskond impordib kaupa oma tööga seotud reiside käigus.
   IV   PEATÜKK
   ÜLD- JA LÕPPSÄTTED
   Artikkel 14
   Liikmesriigid võivad reisija imporditud kauba suhtes jätta käibemaksu ja aktsiisi kehtestamata, kui vastav ettenähtud maksusumma on 10 eurot või väiksem.
   Artikkel 15
   1.   Euro ekvivalent riigi valuutas, mida käesoleva direktiivi rakendamisel kohaldatakse, määratakse kindlaks üks kord aastas. Kohaldatakse oktoobri esimese tööpäeva kursse. Need avaldatakse Euroopa Liidu Teatajas ning neid kohaldatakse järgneva aasta 1. jaanuarist.
   2.   Liikmesriigid võivad artiklis 7 sätestatud eurodes esitatud summade ümberarvestamisel saadud summasid (riigi valuutas) ümardada, kui nimetatud ümardamine jääb 5 euro piiresse.
   3.   Liikmesriigid võivad säilitada lõikes 1 sätestatud iga-aastase korrigeerimise ajal kehtivad rahalised piirmäärad, kui enne lõikes 2 sätestatud ümardamist muutub riigi valuutas väljendatud maksuvabastus eurodes väljendatud vastavate summade ümberarvestuse tulemusel vähem kui 5 % või kui kõnealuse maksuvabastuse määr alaneb.
   Artikkel 16
   Iga nelja aasta tagant ning esmakordselt aastal 2012 esitab komisjon nõukogule aruande käesoleva direktiivi kohaldamise kohta. Sellele aruandele lisatakse vajaduse korral muudatusettepanekud.
   Artikkel 17
   Direktiivi 69/169/EMÜ artikli 5 lõikes 9 asendatakse kuupäev 31. detsember 2007 kuupäevaga 30. november 2008.
   Artikkel 18
   Direktiiv 69/169/EMÜ tunnistatakse kehtetuks ja asendatakse alates 1. detsembrist 2008 käesoleva direktiiviga.
   Viiteid kehtetuks tunnistatud direktiivile käsitatakse viidetena käesolevale direktiivile ja neid tuleb lugeda vastavalt lisas esitatud vastavustabelile.
   Artikkel 19
   1.   Liikmesriigid jõustavad käesoleva direktiivi artiklite 1–15 järgimiseks vajalikud õigus- ja haldusnormid alates 1. detsembrist 2008. Nad edastavad nende meetmete teksti viivitamata komisjonile.
   Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.
   Artikkel 20
   Käesolev direktiiv jõustub selle Euroopa Liidu Teatajas avaldamise päeval.
   Seda hakatakse kohaldama 1. detsembrist 2008.
   Artiklit 17 kohaldatakse siiski alates 1. jaanuarist 2008.
   Artikkel 21
   Käesolev direktiiv on adresseeritud liikmesriikidele.

      Brüssel, 20. detsember 2007

            Nõukogu nimel

            eesistuja

         F. NUNES CORREIA

      (1)  EÜT L 133, 4.6.1969, lk 6. Direktiivi on viimati muudetud direktiiviga 2005/93/EÜ (ELT L 346, 29.12.2005, lk 16).

      (2)  ELT L 347, 11.12.2006, lk 1. Direktiivi on muudetud direktiiviga 2006/138/EÜ (ELT L 384, 29.12.2006, lk 92).

      LISA
      VASTAVUSTABEL

                  Direktiiv 69/169/EMÜ

                  Käesolev direktiiv

                  Artikli 1 lõige 1

                  Artikli 7 lõige 1

                  Artikli 1 lõige 2

                  Artikli 7 lõige 2

                  Artikli 1 lõige 3

                  Artikli 7 lõige 3

                  Artikkel 2

                  —

                  Artikli 3 punkt 1

                  Artikli 7 lõige 4

                  Artikli 3 punkt 2

                  Artikkel 6

                  Artikli 3 punkti 3 esimene lõik

                  Artikkel 5

                  Artikli 3 punkti 3 teine lõik

                  Artiklid 5 ja 11

                  Artikli 4 lõike 1 sissejuhatav osa

                  Artikli 8 lõike 1 sissejuhatav osa, artikli 9 lõike 1 sissejuhatav osa

                  Artikli 4 lõike 1 teine veerg

                  —

                  Artikli 4 lõike 1 punkti a esimene veerg

                  Artikli 8 lõige 1

                  Artikli 4, lõike 1 punkti b esimene veerg

                  Artikli 9 lõige 1

                  Artikli 4 lõike 1 punktide c, d ja e esimene veerg

                  —

                  Artikli 4 lõike 2 esimene lõik

                  Artikkel 10

                  Artikli 4 lõike 2 teine lõik

                  —

                  Artikli 4 lõige 3

                  Artikkel 12

                  Artikli 4 lõige 4

                  Artikkel 2

                  Artikli 4 lõige 5

                  —

                  Artikli 5 lõige 1

                  —

                  Artikli 5 lõige 2

                  Artikli 13 lõige 1

                  Artikli 5 lõige 3

                  —

                  Artikli 5 lõige 4

                  Artikli 13 lõige 2

                  Artikli 5 lõige 5

                  —

                  Artikli 5 lõike 6 sissejuhatava osa esimene taane

                  Artikli 3 lõige 5

                  Artikli 5 lõike 6 sissejuhatava osa teine taane

                  Artikli 3 lõige 6

                  Artikli 5 lõige 7

                  —

                  Artikli 5 lõige 8

                  —

                  Artikli 5 lõige 9

                  —

                  Artikli 7 lõige 1

                  —

                  Artikli 7 lõige 2

                  Artikli 15 lõige 1

                  Artikli 7 lõige 3

                  Artikli 15 lõige 2

                  Artikli 7 lõige 4

                  Artikli 15 lõige 3

                  Artikli 7 lõige 5

                  —

                  Artikli 7a lõige 1

                  —

                  Artikli 7a lõige 2

                  Artikkel 14

                  Artikkel 7b

                  —

                  Artikkel 7c

                  —

                  Artikkel 7d

                  —

                  Artikli 8 lõige 1

                  Artikli 19 lõike 1 esimene lõik

                  Artikli 8 lõike 2 esimene lõik

                  Artikli 19 lõike 1 esimene lõik

                  Artikli 8 lõike 2 teine lõik

                  —

                  Artikkel 9

                  Artikkel 21


title: Euroopa Parlamendi ja nõukogu direktiiv 2002/7/EÜ, 18. veebruar 2002, millega muudetakse nõukogu direktiivi 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass

text:
Tähtis õiguslik teade

|

32002L0007

Euroopa Liidu Teataja L 067 , 09/03/2002 Lk 0047 - 0049

		Euroopa Parlamendi ja nõukogu direktiiv 2002/7/EÜ,18. veebruar 2002,millega muudetakse nõukogu direktiivi 96/53/EÜ, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismassEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 71,võttes arvesse komisjoni ettepanekut, [1]võttes arvesse majandus- ja sotsiaalkomitee arvamust, [2]võttes arvesse regioonide komitee arvamust, [3]toimides asutamislepingu artiklis 251 sätestatud korras [4]ning arvestades järgmist:(1) Direktiiviga 96/53/EÜ [5] kehtestati ühise transpordipoliitika raames kaupu vedavatele maanteesõidukitele ühtlustatud maksimaalmõõtmed.(2) Ühtlustatud lubatud maksimaalmõõtmed on vajalikud ka reisijaid vedavate maanteesõidukite liikumisel. Liikmesriikides kehtivate reisijaid vedavate maanteesõidukite mõõtmetega seotud standardite erinevused võivad kahjulikult mõjuda konkurentsitingimustele ja kujutada endast takistust liikmesriikidevahelisele liiklusele.(3) Liikmesriigid ei saa täielikult tagada reisijaid vedavatele maanteesõidukitele lubatud maksimaalmõõtmete ühtlustamist, vajalike meetmete ulatuse ja mõju tõttu saaks selle eesmärgi saavutamist paremini tagada ühenduse tasandil; ühendus võib võtta meetmeid kooskõlas asutamislepingu artiklis 5 sätestatud subsidiaarsuspõhimõttega. Mainitud artiklis sätestatud proportsionaalsuse põhimõtte kohaselt ei lähe käesolev direktiiv kaugemale sellest, mis on vajalik kõnesoleva eesmärgi saavutamiseks.(4) Siseturu rakendamise puhul tuleks direktiivi 96/53/EÜ kohaldamisala laiendada ka riigisisesele veole, niivõrd kui see hõlmab transpordisektori konkurentsitingimusi oluliselt mõjutavaid karakteristikuid, eriti reisijateveoks mõeldud sõidukitele lubatud maksimaalmõõtmetega seotud väärtusi.(5) Sõidukite täismassi ja maksimaalmõõtmeid käsitlevad eeskirjad peaksid püsima muutumatuna pikka aega. Sellest tulenevalt ei peaks käesoleva direktiiviga kehtestatud muudatused looma pretsedenti busside ja muudele mootorsõidukikategooriatele lubatud täismassi ja maksimaalmõõtmete suhtes.(6) Liiklusohutuse huvides peavad bussid vastama juhitavusega seotud karakteristikutele.(7) Infrastruktuuri olukorraga seotud liiklusohutuse huvides tuleks Portugalil ja Ühendkuningriigil lubada keelduda kasutamast oma territooriumil üleminekuajal busse, mis ei vasta teatavatele juhitavuse kriteeriumidele.(8) Bussidel, mis on registreeritud või kasutusse võetud enne käesoleva direktiivi jõustumist ja mis varasemate erinevate siseriiklike sätete ja mõõtmismeetodite tõttu ei vasta käesolevas direktiivis kindlaksmääratud mõõtekarakteristikutele, tuleks üleminekuajal lubada jätkata veoteenuste osutamist liikmesriigis, milles sõiduk on registreeritud või kasutusse võetud.(9) Seetõttu tuleks vastavalt muuta direktiivi 96/53/EÜ,ON VASTU VÕTNUD KÄESOLEVA DIREKTIIVI:Artikkel 1Direktiivi 96/53/EÜ muudetakse järgmiselt.1. Artiklis 1:a) asendatakse lõike 1 punkt a järgmisega:"a) nõukogu 6. veebruari 1970. aasta direktiivis 70/156/EMÜ [6] (mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta) kindlaksmääratud M2- ja M3-kategooria mootorsõidukite ja nende 0-kategooria haagiste ning N2- ja N3-kategooria mootorsõidukite ja nende 03- ja 04-kategooria haagiste mõõtmete suhtes;";b) lisatakse järgmine lõige:"3. Käesolevat direktiivi ei kohaldata mitmest liigendsektsioonist koosnevate liigendbusside suhtes."2. Artikli 3 lõike 1 teine taane asendatakse järgmisega:"— mõõtmetega seotud põhjustel keelduda lubamast kasutada siseriiklikus liikluses sõidukeid, mis on registreeritud või kasutusse võetud mõnes teises liikmesriigis,".3. Artiklit 4 muudetakse järgmiselt:a) lõiked 1 ja 2 asendatakse järgmisega:"1. Liikmesriigid ei luba oma territooriumil tavapäraselt liikuda:a) siseriikliku kaubaveo eesmärgil sellistel sõidukitel ja liidendsõidukitel, mis ei vasta I lisa punktides 1.1, 1.2, 1.4, 1.5, 1.6, 1.7, 1.8, 4.2 ja 4.4 kindlaksmääratud karakteristikutele;b) siseriikliku reisijateveo eesmärgil sellistel sõidukitel, mis ei vasta I lisa punktides 1.1, 1.2, 1.4a, 1.5 ja 1.5a kindlaksmääratud karakteristikutele.2. Liikmesriigid võivad siiski lubada oma territooriumil liikuda:a) I lisa punktides 1.3, 2, 3, 4.1 ja 4.3 kindlaksmääratud karakteristikutele mittevastavatel sõidukitel ja liidendsõidukitel siseriikliku kaubaveo eesmärgil;b) I lisa punktides 1.3, 2, 3, 4.1 ja 4.3 kindlaksmääratud karakteristikutele mittevastavatel sõidukitel siseriikliku reisijateveo eesmärgil.";b) lõiget 4 muudetakse järgmiselt:i) esimeses lõigus asendatakse sõnad "kaubavedudel kasutatavatel sõidukitel ja liidendsõidukitel, mille …" sõnadega "vedudel kasutatavatel sõidukitel ja liidendsõidukitel, mille …";ii) kolmandas lõigus asendatakse sõnad "keelata oma territooriumil siseriiklike kaubavedude puhul …" sõnadega "keelata oma territooriumil siseriiklike vedude puhul …";c) lisatakse järgmine lõige:"7. Kuni 31. detsembrini 2020 võivad liikmesriigid lubada liikuda oma territooriumil enne käesoleva direktiivi rakendamist registreeritud või kasutusse võetud bussidel, mille mõõtmed ületavad I lisa punktides 1.1, 1.2, 1.5 ja 1.5a kehtestatud mõõtmeid."4. Artikkel 7 asendatakse järgmisega:"Artikkel 7Käesolev direktiiv ei välista liikmesriikides kehtivate maanteeliiklust käsitlevate sätete kohaldamist, mis lubavad teatavatel maanteedel ja tsiviilrajatistel liikuvate sõidukite massi ja/või mõõtmeid piirata, olenemata sellest, millises riigis need sõidukid on registreeritud või kasutusse võetud.Siia hulka kuulub võimalus kehtestada lubatud maksimaalmõõtmete ja/või täismassi kohalikke piiranguid sõidukite puhul, mida võidakse kasutada pikkadele ja rasketele sõidukitele ebasobiva infrastruktuuriga eripiirkondades või eriteedel, näiteks kesklinnas, väikestes külades ja looduslike huviväärsustega kohtades."5. Lisatakse järgmine artikkel:"Artikkel 8aPortugal ja Ühendkuningriik võivad keelduda kasutamast oma territooriumil kuni 9. märtsini 2005 I lisa punktis 1.1 mainitud busse või nende kasutamise keelata, kui need ei vasta järgmistele juhitavuse kriteeriumidele:- seisva sõiduki juhtrattad suunatakse nii, et sõiduki liikumise korral joonistaks selle eesmise otsa äärmine väline punkt 12,50 m raadiusega ringjoone; maapinnale tõmmatakse sõiduki ringist väljapoole suunatud külje vertikaalse puutetasandi kindlaksmääramiseks joon. Liigendbussi korral tuleb selle kaks jäika osa joondada mainitud tasandil,- sõiduki liikumisel mööda 12,50 m raadiusega ringjoont ei tohi ükski sõiduki osa liikuda väljapoole vertikaaltasandit jäiga kerega kuni 12 m pikkuse bussi korral üle 0,8 m ja jäiga kerega üle 12 m pikkuse bussi või liigendbussi korral üle 1,20 m."6. Lisatakse järgmine artikkel:"Artikkel 10aSeoses I lisa punktiga 1.5a esitab komisjon 9. maiks 2005 aruande selle kohta, kas pikkade busside juhitavusega seotud liiklusohutuse parandamiseks on otstarbekas vähendada selle punkti teises lõigus mainitud väärtust 0,60 m. Vajaduse korral lisatakse mainitud aruandele seadusandlikud ettepanekud käesoleva direktiivi vastavaks muutmiseks."7. I lisa muudetakse järgmiselt:a) punkt 1.1 asendatakse järgmisega:"1.1 Maksimaalpikkus:— mootorsõiduk, v.a buss | 12,00 m |— haagis | 12,00 m |— liigendsõiduk | 16,50 m |— autorong | 18,75 m |— liigendbuss | 18,75 m |— kaheteljeline buss | 13,50 m |— enam kui kahe teljega buss | 15,00 m |— buss + haagis | 18,75 m" |b) lisatakse järgmine punkt:"1.4a Kui bussile on paigaldatud teisaldatavaid lisaseadmeid, nagu suusakohvrid, ei tohi bussi pikkus koos lisaseadmega ületada punktis 1.1 kindlaksmääratud maksimaalpikkust";c) lisatakse järgmine punkt:"1.5a Bussidele esitatavad lisanõudedMaapinnale tõmmatakse seisva sõiduki ringist väljapoole suunatud külje vertikaalse puutetasandi kindlaksmääramiseks joon. Liigendsõiduki korral peavad selle kaks jäika osa olema joondatud mainitud tasandil.Kui sõiduk liigub sirgjooneliselt kursilt punktis 1.5 kirjeldatud ringjoonelisse piirkonda, ei tohi ükski sõiduki osa liikuda üle 0,60 m väljapoole seda vertikaaltasandit."Artikkel 21. Liikmesriigid jõustavad käesoleva direktiivi täitmiseks vajalikud õigus- ja haldusnormid 9. märtsiks 2004. Liikmesriigid teatavad sellest viivitamata komisjonile.Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud siseriiklike õigusnormide teksti.Artikkel 3Käesolev direktiiv jõustub Euroopa Ühenduste Teatajas avaldamise päeval.Artikkel 4Käesolev direktiiv on adresseeritud liikmesriikidele.Brüssel, 18. veebruar 2002Euroopa Parlamendi nimelpresidentP. CoxNõukogu nimeleesistujaJ. Piqué i Camps[1] EÜT C 274 E, 26.9.2000, lk 32.[2] EÜT C 123, 25.4.2001, lk 76.[3] EÜT C 144, 16.5.2001, lk 15.[4] Euroopa Parlamendi 3. oktoobri 2000. aasta arvamus (EÜT C 178, 22.6.2001, lk 60), nõukogu 27. septembri 2001. aasta ühine seisukoht (EÜT C 360, 15.12.2001, lk 7) ja Euroopa Parlamendi 17. jaanuari 2000. aasta otsus.[5] EÜT L 235, 17.9.1996, lk 59.[6] EÜT L 42, 23.2.1970, lk 1. Direktiivi on viimati muudetud Euroopa Parlamendi ja nõukogu direktiiviga 2000/40/EÜ (EÜT L 203, 10.8.2000, lk 9).--------------------------------------------------


title: Komisjoni direktiiv (EL) 2015/2116, 23. november 2015, millega muudetakse mänguasjade ohutust käsitleva Euroopa Parlamendi ja nõukogu direktiivi 2009/48/EÜ II lisa C liidet seoses mänguasjades kasutatava bensisotiasolinooni piirnormide vastuvõtmisega (EMPs kohaldatav tekst)

text:
               24.11.2015

               ET

               Euroopa Liidu Teataja

               L 306/20

         KOMISJONI DIREKTIIV (EL) 2015/2116,
   23. november 2015,
   millega muudetakse mänguasjade ohutust käsitleva Euroopa Parlamendi ja nõukogu direktiivi 2009/48/EÜ II lisa C liidet seoses mänguasjades kasutatava bensisotiasolinooni piirnormide vastuvõtmisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. juuni 2009. aasta direktiivi 2009/48/EÜ mänguasjade ohutuse kohta, (1) eriti selle artikli 46 lõiget 2,
   ning arvestades järgmist:

               (1)

               Selleks et tagada laste tõhus kaitse mänguasjades esinevatest keemilistest ainetest tuleneva ohu eest, on direktiiviga 2009/48/EÜ kehtestatud teatavad nõuded seoses keemiliste ainetega, mis on Euroopa Parlamendi ja nõukogu määruse (EÜ) nr 1272/2008 (2) alusel liigitatud kantserogeensete, mutageensete või reproduktiivtoksiliste ainete hulka, samuti seoses allergeensete lõhnaainete ja teatavate elementidega. Peale selle antakse direktiiviga 2009/48/EÜ komisjonile õigus võtta vastu selliste kemikaalide piirnormid, mida kasutatakse alla 36 kuu vanustele lastele ette nähtud mänguasjades ja muudes suhu panemiseks mõeldud mänguasjades, et tagada piisav kaitse mänguasjade puhul, millega kokkupuute määr on suur. Sellised piirnormid võetakse vastu nende lisamisega direktiivi 2009/48/EÜ II lisa C liitesse.

               (2)

               Mitme kemikaali puhul on praegu kohaldatavad piirnormid olemasolevate teaduslike tõendite kohaselt liiga suured või puuduvad. Seega tuleks vastu võtta kõnealuste kemikaalide piirnormid, võttes arvesse toidu pakendamisnõudeid ning mänguasjade ja toiduga kokkupuutuvate materjalide vahelisi erinevusi.

               (3)

               Euroopa Komisjon moodustas mänguasjade ohutuse eksperdirühma, et anda komisjonile nõu mänguasjade ohutust käsitlevate seadusandlike ettepanekute ja poliitikaalgatuste ettevalmistamisel. Eksperdirühma kemikaalide alarühma ülesanne on anda kõnealust nõu seoses keemiliste ainetega, mida võidakse kasutada mänguasjades.

               (4)

               1,2-bensisotiasool-3(2H)-ooni (1,2-bensisotiasoliin-3-oon, BIT; CASi number 2634-33–5) kasutatakse säilitusainena veepõhistes mänguasjades, (3) sealhulgas hobivärvides ja näpuvärvides, (4) nagu kinnitavad ettevõtjaid ja nende kutseühinguid, tarbijate esindajaid ja allergiakeskusi hõlmava turu-uuringu, samuti internetiotsingute ja poodidesse tehtud kontrollkäikude tulemused (5).

               (5)

               Kemikaalide alarühm võttis bensisotiasolinooni käsitleva arutelu aluseks tarbijaohutuse komitee asjakohase arvamuse, milles leitakse, et bensisotiasolinoon on hästi dokumenteeritud kontaktallergeen (6). Ehkki arvamuses leitakse, et bensisotiasolinoon tekitab vaid mõõdukat ülitundlikkust ja selle mõju on väiksem kui muudel turustatavatel kosmeetikatoodete säilitusainetel, (7) jõutakse selles järeldusele, et isotiasolinoonid on Euroopa tarbija jaoks olulised kontaktallergeenid (8). Bensisotiasolinooni ei ole lubatud kasutada kosmeetikatoodetes (9).

               (6)

               Bensisotiasolinoon on määruse (EÜ) nr 1272/2008 alusel liigitatud nahka sensibiliseerivaks aineks. Direktiivis 2009/48/EÜ ei ole praegu sätestatud bensisotiasolinooni piirnormi ega üldist sensibiliseerivate ainete piirnormi.

               (7)

               Eespool esitatut arvesse võttes leidis kemikaalide alarühm, et bensisotiasolinooni ei tohiks mänguasjades kasutada. Vastavalt Euroopa standardile EN 71–9:2005+A1:2007 ei tohi selliste ainete sisaldus, mida ei ole lubatud kasutada, ületada asjakohase katsemeetodi kohast määramispiiri (10). Sellest tulenevalt soovitas kemikaalide alarühm oma 26. märtsi 2014. aasta koosolekul kehtestada bensisotiasolinooni piirnormiks mänguasjades selle aine määramispiiri, nimelt 5 mg/kg. Toiduga kokkupuutuvate materjalide puhul ei ole bensisotiasolinooni kasutamine reguleeritud.

               (8)

               Eespool esitatut arvesse võttes tuleks direktiivi 2009/48/EÜ II lisa C liidet muuta ning lisada sellesse mänguasjades kasutatava bensisotiasolinooni sisalduse piirnorm.

               (9)

               Käesoleva direktiiviga sätestatud sisalduse piirnorm tuleks üle vaadata hiljemalt viis aastat pärast kuupäeva, mil liikmesriigid on kohustatud käesolevat direktiivi kohaldama.

               (10)

               Käesolevas direktiivis sätestatud meetmed on kooskõlas direktiivi 2009/48/EÜ artikliga 47 asutatud komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2009/48/EÜ II lisa C liitesse lisatakse järgmine kanne:

                  Aine

                  CASi nr

                  Piirnorm

                  „1,2-bensisotiasool-3(2H)-oon

                  2634-33–5

                  5 mg/kg (sisalduse piirnorm) veepõhistes mänguasjade materjalides vastavalt standardites EN 71–10:2005 ja EN 71–11:2005 sätestatud meetoditele”

   Artikkel 2
   1.   Liikmesriigid võtavad vastu käesoleva direktiivi täitmiseks vajalikud õigus- ja haldusnormid ja avaldavad need hiljemalt 24. mail 2017. Nad edastavad kõnealuste normide teksti viivitamata komisjonile.
   Nad kohaldavad neid norme alates 24. maist 2017.
   Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 23. november 2015

            Komisjoni nimel

            president

         Jean-Claude JUNCKER

      (1)  ELT L 170, 30.6.2009, lk 1.

      (2)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).

      (3)  Taani keskkonnakaitseamet (2014). Survey and health assessment of preservatives in toys. Survey of chemical substances in consumer products nr 124, 2014; lk 56, tabel 24.

      (4)  Taani keskkonnakaitseamet (2014). Survey and health assessment of preservatives in toys. Survey of chemical substances in consumer products nr 124, 2014; lk-d 38 ja 39.

      (5)  Taani keskkonnakaitseamet (2014). Survey and health assessment of preservatives in toys. Survey of chemical substances in consumer products nr 124, 2014; lk 19 jj.

      (6)  Tarbijaohutuse komitee arvamus bensisotiasolinooni kohta. Arvamus võeti vastu 26. ja 27. juunil 2012, lk-d 16 ja 26.

      (7)  Tarbijaohutuse komitee arvamus bensisotiasolinooni kohta. Arvamus võeti vastu 26. ja 27. juunil 2012, lk 16.

      (8)  Tarbijaohutuse komitee arvamus bensisotiasolinooni kohta. Arvamus võeti vastu 26. ja 27. juunil 2012, lk 26.

      (9)  Euroopa Parlamendi ja nõukogu määrus (EÜ) nr 1223/2009, 30. november 2009, kosmeetikatoodete kohta (ELT L 342, 22.12.2009, lk 59).

      (10)  EN 71–9:2005+A1:2007, A lisa, jaotis A.10.